Shirika la kitaifa la habari, Korea Kaskazini ilimuoonesha Bw. Kim akiabiri treni yake ya kibinafsi

Kremlin imesema kuwa viongozi hao watakutana mjinii Vladivostok siku ya Alhamisi na watazungumzia masuala ya usalama katika rasi ya Korea hasa "tatizo la nyuklia".

Kim anatafuta washirika wapya baada ya mazungumzo yake na rais wa Marekani Donald Trump kutibuka, wachambuzi wanasema.

Bw. Trump na Kim walikutana mjini Hanoi mapema mwaka huu kujadili mpango wa nyuklia wa Korea Kaskazini, lakini mkutano huo uliisha bila viongozi hao kukubaliana.

Tunafahamu nini kuhusiana na mkutano huo?

Vyombo vya habari vya Korea Kaskazini havijathibitisha wakati na mahali mkutano huo utakapofanyika.

Lakini bendera za Urusi na Korea Kaskazini tayari zinapepea sehemu fulani katika mji wa pwani wa Vladivostok nchini Urusi ambako mkutano huo unatarajiwa kufanyika.

Kiongozi wa Korea Kaskazini ameripotiwa kusafiri nchini Urusi siku ya Jumatano na kutoka ndani ya treni yake ya kibinafsi katika mji wa mpakani wa Khasan.

Alisalimiana na wanawake wa Urasi waliyokua wamevamilia nguo za kitamaduni kuashiria sherehe ya mapokezi yake.

Pande zote mbili zinataka nini?

Mkutano huu unachukuliwa na wengi kama fursa ya Korea Kaskazini kuonesha washirika wake wakuu baada ya mazungumzo yake ya nyuklia na Marekani kuvunjikamapema mwaka huu, anasema mwandishi wa BBC Laura Bicker.

Taifa hilo limemlaumu waziri wa mambo ya nje wa Marekani Mike Pompeo kwa kuchangia kuvunjika kwa mkutano wa mwezi Februari mwaka huu. 

Mapema mwezi huu Korea Kaskazini ilitaka Bw. Pompeo aondolewe katika mazungumzo ya nyulia baada ya kumlaumu kuwa "anazungumza upuzi" na kuomba mtu "makini zaidi" kuchukua nafasi yake.

Mkutano huo pia ni fursa kwa Pyongyang kuonesha hatma yake ya kiuchumi ya siku zijazo hategemei Marekani, mwandishi wetu aliongeza.

Bw. Kim huenda akaishinikiza Moscow kulegeza vikwazo dhidi ya taifa lake.

Bendera za mataifa hayo mawili tayari zinapepe mjini Vladivostok

Wadadisi wanaamini mkutano huu utatoa fursa nzuri kwa Urusi kuonesha ushawishi... \n\nNipe kichwa kizuri cha makala hapo juu.
Kim Jong-un yuko nchini Urusi kukutana na rais Vladimir Putin